10/03/2015 | Administración LocalMunicipal
Culleredo
Urbanismo
Notificación a titular descoñecido

De conformidade co artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, procedese á publicación da Resolución nº 296 de data 26.02.2015, pola que se incoa o procedemento para a declaración, no seu caso, do estado de ruína dunha edificación situada na rúa Barbán nº 1, da parroquia de Almeiras deste termo municipal, no Taboleiro de edictos deste Concello e no BOP ao obxecto de que sirva de notificación a quen ou quenes ostenten a propiedade do inmoble. “Tendo coñecemento do estado de deterioro no que se encontra a edificación situada na rúa Barbán nº 1, da parroquia de Almeiras deste termo municipal, con referencia catastral 0947809NH5904N0001PR, e emitido informe polo xefe do servizo de Arquitectura e Urbanismo, tras realizar a correspondente inspección, no que se pon de manifesto: A edificación á que se fai referencia son en realidade 3 construcións. Non se puido acceder ao interior da parcela para unha maior claridade na súa descrición, por encontrarse pechada. Dúas de esas tres construcións están executadas en manpostería ordinaria de máis de 100 anos de antigüidade, con muros de carga e cuberta a dúas augas de estrutura de madeira, xa afundidas e con moita maleza no seu interior. A máis próxima á rúa Barbán ten dúas alturas cun oco exterior (ventá) pechado cunha chapa metálica, carece de cubrición e presenta un importante derrubamento e unha greta de compoñente vertical; dispón de 3 ocos no lateral (1 porta e 2 ventás, pechadas, pero en moi mal estado de conservación) e está acaroada á casa nº 5 da que se encontra separada por unha greta vertical, ten unha fronte á rúa Barbán duns 3 metros, e un fondo de 6-7 m., está completamente abandonada. A segunda construción é de planta baixa, carece de cuberta e portas, o sistema construtivo é similar: muros de carga en cachotería e cubrición en madeira. Existe aínda unha terceira construción que é un alpendre dunha altura de 2,20 m. como máximo, coa porta deteriorada e unha cuberta en fibrocemento. Non están ocupadas nin se advirte un uso habitual nelas, aínda que a xulgar pola porta que impide o acceso e a herba cortada alguén accede habitualmente á parcela. A Lei 9/2002, do 30 de decembro, de ordenación urbanística e protección do medio rural de Galicia, establece que os propietarios de todo tipo de construcións deben mantelas nas condicións de seguridade, salubridade e ornato, establecéndose como límite desta obriga que as obras de reparación superen o 50% do valor do inmoble, en cuxo caso estaríamos ante un suposto legal de ruína. Neste caso ademais pode concluírse que os elementos estruturais fundamentais se encontran no seu estado último de vida (os muros), a cuberta xa non existe. Á vista do cal este técnico considera que se dan as condicións para a declaración legal de ruína das edificacións por estar nos supostos 1 e 2 do artigo 20.1 da Lei 9/2002.” Encontrándose vacante a praza de xefe do servizo de Xestión Administrativa Urbanística dende o 26.10.2011, por orde do Sr. Alcalde formula a proposta de resolución a xefe da Asesoría Xurídica. De conformidade co disposto no artigo 201 da Lei 9/2002, de 30 de decembro, de ordenación urbanística e protección do medio rural de Galicia e concordantes do Regulamento de disciplina urbanística de Galicia, e no uso das competencias delegadas por resolución da Alcaldía de data 22.06.2011, publicada no BOP núm.131 de 11.07.2011, Primeiro.- Incoar o oportuno procedemento para a declaración, no seu caso, do estado de ruína da edificación situada na rúa Barbán nº 1, da parroquia de Almeiras deste termo municipal, con referencia catastral 0947809NH5904N0001PR. Segundo.- Dar audiencia ao propietario do inmoble por un prazo de 10 días hábiles a contar desde o seguinte a aquel en que reciba a notificación da presente resolución a fin de que poida consultar o expediente e formular as alegacións que considere convenientes en defensa dos seus dereitos e intereses. A presente resolución polo seu carácter de acto de trámite non é susceptible de recurso algún.” Culleredo, 3 de marzo de 2015. O concelleiro delegado da Área de Urbanismo, Asdo.: Diego Antonio Taibo Monelos P. D. (Resolución de 22.06.2011, B. O. P. nº 131 de 11.07.2011)